作者：姜夔
词牌/韵律：喜迁莺慢・喜迁莺

paragraphs: 玉珂朱组。
又占了、道人林下真趣。
窗户新成，青红犹润，双燕为君胥宇。
秦淮贵人宅第，问谁记、六朝歌舞。
总付与、在柳桥花馆，玲珑深处。
居士。
闲记取。
高卧未成，且种松千树。
觅句堂深，写经窗静，他日任听风雨。
列仙更教谁做，一院双成俦侣。
世间住。
且休将鸡犬，云中飞去。